**OSNOVNA ŠKOLA STJEPANA IVIČEVIĆA,**

 **MAKARSKA**

Ante Starčevića 14, 21300 Makarska

**KLASA:112-02/22-01/03**

**URBROJ:2181-322-22-01**

Makarska, 18.10.2022. godine

Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10-ispr, 90/11, 5/12, 16/12, 86/12, 126/12, 94/13, 152/14-RUSRH, 7/17, 68/18, 98/19 i 64/20), članka 13. Pravilnika o radu Osnovne škole Stjepana Ivičevića, Makarska, te članaka 8. i 9. Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi Stjepana Ivičevića, Makarska (u daljnjem tekstu: Pravilnik) ravnateljica Osnovne škole Stjepana Ivičevića, Makarska, objavljuje

**NATJEČAJ ZA ZASNIVANJE RADNOG ODNOSA**

za sljedeće radno mjesto:

**1. domar-ložač centralnog grijanja-** 1 izvršitelj/ica, na određeno, puno radno vrijeme *(zamjena odsutnog radnika)*

**MJESTO RADA:** Osnovna škola Stjepana Ivičevića, Ante Starčevića 14, 21300 Makarska (poslovi se u pravilu obavljaju u sjedištu Škole a prema potrebi i izvan sjedišta Škole).

Na natječaj se mogu javiti muške i ženske osobe u skladu sa Zakonom o ravnopravnosti spolova (NN 82/08 i 69/17 ).

**UVJETI ZA ZASNIVANJE RADNOG ODNOSA:** Uz opće uvjete za zasnivanje radnog odnosa sukladno Zakonu o radu (NN br. 93/14, 127/17 i 98/19) kandidat mora ispunjavati i posebne uvjete propisane člankom 10. Pravilnika o radu Osnovne škole Stjepana Ivičevića, Makarska te člankom 25. Pravilnika o poslovima upravljanja i rukovanja energetskim postrojenjima i uređajima (NN br. 88/14 i 20/15).

**STRUČNA SPREMA:**

1. radnik sa srednjom stručnom spremom – (IV. stupanj obrazovanja) četverogodišnji nastavni program, gimnazija ili druga četverogodišnja škola, s najmanje jednom godinom radnog iskustva u struci, ako je nakon osposobljavanja uspješno obavio provjeru znanja (Stručni ispit) prema Pravilniku o poslovima upravljanja i rukovanja energetskim postrojenjima i uređajima.

2. radnik sa srednjom stručnom spremom – (III. stupanj obrazovanja) trogodišnji program, industrijska tehnička ili obrtnička škola ili druga trogodišnja škola, s najmanje tri godine radnog iskustva u struci, ako je nakon osposobljavanja uspješno obavio provjeru znanja (Stručni ispit) prema Pravilniku o poslovima upravljanja i rukovanja energetskim postrojenjima i uređajima.

3. radnik s nižom stručnom spremom – (II. stupanj obrazovanja) strukovno područje strojarstva, elektrotehnike, građevinarstva, kemije, metalurgije, rudarstva ili poljoprivrede-smjer mehanizacija, s najmanje pet godina radnog iskustva u struci, ako je nakon osposobljavanja uspješno obavio provjeru znanja (Stručni ispit) prema Pravilniku o poslovima upravljanja i rukovanja energetskim postrojenjima i uređajima.

**OPIS POSLOVA:** Utvrđen je važećim Pravilnikom o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi (NN 40/14).

**STRUČNI ISPIT:** Potreban je položen stručni ispit *(osposobljenost za obavljanje poslova ložača centralnog grijanja)* sukladno važećem Pravilniku o poslovima upravljanja i rukovanja energetskim postrojenjima i uređajima.

**ZDRAVSTVENA SPOSOBNOST:** potrebna je zdravstvena sposobnost za obavljanje poslova s posebnim uvjetima rada. Uvjerenje o posebnoj zdravstvenoj sposobnosti pribavlja se prije sklapanja ugovora o radu u skladu s posebnim propisima te se dokazuje uvjerenjem ovlaštene zdravstvene ustanove.

**DOKUMENTI I PRILOZI KOJIMA SE DOKAZUJE ISPUNJENOST UVJETA I KOJE JE POTREBNO PRILOŽITI U PRIJAVI NA NATJEČAJ:**

1. Prijava na natječaj *(vlastoručno potpisana)* s navedenim:

osobnim podatcima (osobno ime i prezime, adresa stanovanja, broj telefona odnosno mobitela, e-mail adresu) te nazivom radnog mjesta na koje se kandidat prijavljuje

2. Životopis *(vlastoručno potpisan)*

3. Dokaz o državljanstvu

4. Diploma odnosno dokaz o odgovarajućem stupnju obrazovanja *(preslik svjedodžbe o završnom ispitu ili drugi dokaz o završenoj školi*)

5. Dokaz o položenom stručnom ispitu *(dokaz o osposobljenost za obavljanje poslova ložača centralnog grijanja)*

6. Dokaz o potrebnom radnom iskustvu u struci *(dokument kojim se dokazuje potrebno radno iskustvo u struci i njegovo trajanje)*

7. Uvjerenje nadležnog suda da podnositelj prijave (kandidat) nije pod istragom i da se protiv podnositelja prijave (kandidata) ne vodi kazneni postupak glede zapreka za zasnivanje radnog odnosa iz članka 106. važećeg Zakona o odgoju i obrazovanju u osnovnoj i srednjoj školi

 *(rok izdavanja uvjerenja: ne stariji od dana objave natječaja)*

8. Elektronički zapis ili potvrda o podatcima evidentiranim u matičnoj evidenciji Hrvatskog zavoda za mirovinsko osiguranje

**Navedene isprave se prilažu u neovjerenoj preslici**, a nakon odabira kandidata, a prije potpisivanja ugovora o radu, odabrani kandidat bit će pozvan da dostavi sve navedene priloge odnosno isprave u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (NN 78/93, 29/94, 162/98, 16/07, 75/09, 120/16).

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat/kinja koji/a je pravodobno dostavio/la potpunu prijavu sa svim prilozima odnosno ispravama i ispunjava uvjete natječaja dužan/a je pristupiti procjeni odnosno testiranju prema odredbama *Pravilnika o postupku zapošljavanja te procjeni i vrednovanju kandidata za zapošljavanje u OŠ Stjepana Ivičevića, Makarska,* te *Pravilnika o izmjenama i dopunama pravilnika o postupku zapošljavanja te procjeni i vrednovanju kandidata za zapošljavanje u OŠ S. Ivičevića, Makarska*, sve dostupno na mrežnoj stranici Škole:

<http://www.os-sivicevica-ma.skole.hr/upload/os-sivicevica-ma/images/newsimg/2902/File/Pravilnik%20o%20postupku%20zapo%C5%A1ljavanja%20te%20procjeni%20i%20vrednovanju%20kandidata%20za%20zapo%C5%A1ljavanje%20u%20OS%20S%20Ivi%C4%8Devi%C4%87a%20Makarska.pdf>

<http://os-sivicevica-ma.skole.hr/upload/os-sivicevica-ma/images/newsimg/3632/File/Pravilnik%20o%20izmjenama%20i%20dopunama%20Pravilnika%20o%20postupku%20zapo%C5%A1ljavanja.pdf>

Ukoliko Povjerenstvo za procjenu i vrednovanje kandidata za zapošljavanje odredi da će se provesti procjena odnosno testiranje kandidata usmeno, razgovorom ili određivanjem obavljanja određenog posla iz djelokruga rada kandidate će se pozvati na procjenu odnosno testiranje pozivom koji će biti objavljen na javno dostupnoj mrežnoj stranici Škole najmanje pet dana prije dana određenog za procjenu odnosno testiranje. Ako kandidat ne pristupi procjeni odnosno testiranju smatrat će se da je odustao od prijave na natječaj.

Kandidat/kinja prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

**ROK ZA PODNOŠENJE PRIJAVE NA NATJEČAJ:** osam dana od dana objave natječaja.

**NAČIN DOSTAVLJANJA PRIJAVE:** Prijave na natječaj dostavljaju se neposredno ili poštom na adresu Osnovna škola Stjepana Ivičevića, Makarska, Ante Starčevića 14, 21300 Makarska*, s naznakom „ za natječaj– domar-ložač centralnog grijanja .*

**OSTALE NAPOMENE UZ NATJEČAJ:** Nepravodobne i nepotpune prijave neće se razmatrati. O rezultatima natječaja kandidat/kinja prijavljen/na na natječaj bit će obaviješten/na putem mrežne stranice Škole: <http://www.os-sivicevica-ma.skole.hr/> u roku od 15 dana od dana sklapanja ugovora o radu s odabranim/om kandidatom/kinjom.

U slučaju da se na natječaj prijave kandidati/kinje koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni sukladno članku 23. stavku 4. Pravilnika o postupku zapošljavanja te procjeni i vrednovanju kandidata za zapošljavanje u OŠ Stjepana Ivičevića, Makarska.

**Ravnateljica:**

Marica Gržić, prof.